|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **P R O G R A M A**  **održavanja komunalne infrastrukture u Gradu Koprivnici za 2025. godinu** | |
| **Grad Koprivnica**  **Upravni odjel za izgradnju grada, upravljanje nekretninama i komunalno gospodarstvo** | |
| **Početak savjetovanja**  **21.11.2024.** | **Završetak savjetovanja:**  **18.12.2024.** |

**RAZLOG DONOŠENJA**

|  |
| --- |
| 1. **Zakonska osnova**   Na temelju članka 72. stavka 1. Zakona o komunalnom gospodarstvu („Narodne novine“ broj: 68/18, 110/18 i 32/20) i članka 69. Zakona o šumama („Narodne novine“ broj: 68/18, 115/18, 98/19, 32/20, 145/20, 101/23 i 36/24), Gradsko vijeće Grada Koprivnice donosi Program održavanja komunalne infrastrukture u Gradu Koprivnici za 2025. godinu. U skladu s Odlukom o komunalnim djelatnostima na području Grada Koprivnice („Glasnik Grada Koprivnice“ broj 3/19 i 9/21), navedene poslove obavlja KOMUNALAC d.o.o., Mosna ulica 15, Koprivnica.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Djelatnosti koje su predviđene Programom održavanja komunalne infrastrukture u Gradu Koprivnici za 2025. godinu jesu;   * održavanje nerazvrstanih cesta, * održavanje javnih površina na kojima nije dopušten promet motornim vozilima, * održavanje građevina javne odvodnje oborinskih voda, * održavanje javnih zelenih površina, * održavanje građevina, uređaja i predmeta javne namjene, * održavanje čistoće javnih površina, * održavanje groblja, * održavanje javne rasvjete, * djelatnost elektroničkih komunikacijskih mreža i usluga, * poslovi sakupljanja izgubljenih i napuštenih životinja i higijeničarska služba, * provođenje mjere obvezne preventivne dezinfekcije, dezinsekcije, i deratizacije.   Sve komunalne djelatnosti, neovisno jesu li određene Zakonom ili odlukom Gradskog vijeća Grada Koprivnice, moraju se obavljati temeljem načela komunalnog gospodarstva u smislu članka 4. Zakona.  Programom održavanja komunalne infrastrukture temelji se na slijedećim načelima: zaštite javnog interesa, razmjerne koristi, solidarnost, javne službe, neprofitnosti, supsidijarnosti, univerzalnosti i jednakosti pristupa, prilagodljivosti, kontinuiteta obavljanja komunalnih djelatnosti, kakvoće obavljanja komunalnih djelatnosti, ekonomičnosti i učinkovitosti, zaštite korisnika, prostora, okoliša i kulturnih dobara, sigurnosti, javnosti, prihvatljivosti cijena komunalnih usluga i zaštite ugroženih kategorija građana.  S obzirom da je komunalna naknada kao izvor sredstava za održavanje komunalnih djelatnosti strogo destinirani (namjenski) prihod, odnosno prihod kod kojeg je unaprijed utvrđena namjena trošenja te da za obavljanje komunalnih djelatnosti od lokalnog značenja Zakon ne predviđa izvore financiranja, za predmetne djelatnosti su kao izvor financiranja predviđena sredstva proračuna.  Poslove Programa planira, koordinira i prati Upravni odjel za izgradnju grada, upravljanje nekretninama i komunalno gospodarstvo Grada Koprivnice.  **Planirana sredstva će se utrošiti za slijedeće namjene:**  **Održavanje nerazvrstanih cesta**  Godišnje održavanje nerazvrstanih cesta odnosi se na pregled cesta i prethodne radove, održavanje šljunčanih cesta, održavanje asfaltiranih cesta, održavanje bankina, održavanje cestovnih građevina, prometnih i drugih površina na pripadajućem zemljištu, održavanje oborinske odvodnje, održavanje i obnova prometne signalizacije te ostale radove i hitne intervencije u održavanju. Između Grada Koprivnice i trgovačkog društva „Koming“ d.o.o. iz Koprivnice sklopljen je Okvirni sporazum broj: 1350/2021. o obavljanju komunalnih poslova održavanja nerazvrstanih cesta na području Grada Koprivnice za razdoblje od četiri godine te I. i II. Aneks okvirnog sporazuma i Ugovora br. 0736/2024 za obavljanje komunalnih poslova održavanja nerazvrstanih cesta na području Grada Koprivnice. Za tu namjenu je predviđeno 2.520.000,00 EUR.  Za zimski period predviđa se čišćenje nerazvrstanih cesta i parkirališta od snijega, za što je predviđeno 200.000,00 €, a radovi se izvode prema Izvedbenom programu zimske službe.  Za potrebe izrade projektne dokumentacije za poslove izvanrednog održavanja nerazvrstanih cesta Programom je planirano 20.000,00 €, dok se za evidentiranje nerazvrstanih cesta u katastarskom operatu planira se 15.000,00 €. Od ostalih troškova održavanja nerazvrstanim cestama planira se održavanje semafora i za tu je namjenu ukupno predviđeno 50.000,00 €, troškovi električne energije cestovnih građevina u predvidivom iznosu od 15.000,00 €.  **Održavanje javnih površina na kojima nije dopušten promet motornim vozilima**  Prema članku 23. st. 3. Zakona o komunalnom gospodarstvu pod održavanjem javnih površina na kojima  nije dopušten promet motornim vozilima podrazumijeva se održavanje i popravci tih površina (staza u glavnom gradskom parku, trgova) za tu je namjenu ukupno predviđeno 115.000,00 €.  **Održavanje građevina javne odvodnje oborinskih voda**  Prema članku 23. st. 3. Zakona o komunalnom gospodarstvu pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama služe zajedničkom prihvatu, odvodnji i ispuštanju oborinskih i drugih otpadnih voda, a za navedenu djelatnost predviđeno je ukupno 280.000,00€.  **Održavanje javnih zelenih površina**  Održavanje javnih površina uključuje brigu o održavanju javnih zelenih površina u smislu pomlađivanja i podsađivanja parkovnog drveća i ostalog biljnog raslinja, održavanje travnjaka kao i održavanje zelenih javnih površina na području Grada. Sredstva su također namijenjena održavanju dječjih igrališta, parkovnih staza i klupa te nabavi i zamjeni ostale urbane opreme koja se nalazi na javnim površinama. Predviđena su sredstva i za hitne intervencije u održavanju. Sanacija javnih zelenih površina uključuje sanacije nakon radova na prometnicama, uređenje zelenih površina, odvoz granja s javnih površina, izvanredne košnje i sl. Radovi uključuju i održavanje zelenih otoka.  Opseg redovnog održavanja temelji se na prethodnim programima održavanja i praćenju realizacije istih. Održavanje javnih površina i čistoće dijeli se na održavanje javnih površina za što je predvidivi iznos od 990.000,00 €.  **Održavanje građevina, uređaja i predmeta javne namjene**  Prema članku 23. st. 5. Zakona o komunalnom gospodarstvu pod održavanjem građevinauređaja i predmeta javne namjene podrazumijeva se održavanje, popravci i čišćenje tih uređaja i predmeta javne namjene (javni wc, fontane i dr.) za što je predviđen iznos od 62.000,00 €.  **Održavanje čistoće javnih površina**  Pod održavanjem čistoće javnih površina podrazumijeva se čišćenje površina javne namjene, za poslove komunalnu djelatnosti održavanje čistoće javnih površina u 2025.godini planiran je iznos od 290.000,00 €.  **Održavanje groblje**  Pod održavanjem groblja podrazumijeva uređenje i čišćenje zelenih i drugih površina unutar groblja, za poslove komunalnu djelatnosti održavanje groblja u 2025.godini planiran je iznos od 17.000,00 EUR.  **Održavanje javne rasvjete**  Za poslove komunalnu djelatnosti sredstva održavanja javne rasvjete utrošit će se za održavanje, popravak javne rasvjete, sanaciju javne rasvjete nakon prometnih nezgoda u iznosu od 200.000,00€, a trošak električne energije za javnu rasvjetu u planira se u iznosu od 140.000,00 € .    **Djelatnost elektroničkih komunikacijskih mreža i usluga**  Djelatnost elektroničkih komunikacijskih mreža i usluga obuhvaća, održavanja izgrađene kabelske kanalizacije u vlasništvu Grada Koprivnice održavanje mreže podzemnih cijevi i kabelskih zdenaca, obavljanje redovitih pregleda stanja sustava kabelske kanalizacije kao i popravaka istih za što je planiran iznos od 13.500,00 €.  **Poslovi sakupljanja izgubljenih i napuštenih životinja i** **higijeničarska služba**  Poslovi skupljanja izgubljenih i napuštenih životinja uključuju hvatanje napuštenih pasa na način i po postupku propisanom Zakonom o zaštiti životinja (“Narodne novine” broj 107/17, 32/19 i 78/24) za te poslove ukupno predviđeno 180.000,00 €.  Higijeničarska služba obavljasakupljanje i neškodljivo uklanjanja lešina životinja (pasa, mačaka i dr.) stradalih na prometnicama i ostalim javnim površinama uključivo otpremanje u kafileriju, za te poslove ukupno predviđeno 25.000,00 €.  **Provođenje mjera obvezne preventivne dezinfekcije, dezinsekcije i deratizacije**  Poslovi deratizacije i dezinsekcije obavljaju se na temelju Programa kojeg izrađuje Zavod za javno zdravstvo Koprivničko-križevačke županije, a za 2025.godinu planirani su u iznosu od 40.000,00 EUR. Izvor financiranja za navedene poslove je Proračun Grada opći prihodi i primici. Odlukom gradonačelnika od ožujka 2021.godine uvedeno je subvencioniranje sterilizacije i kastracije pasa i mačaka građana koje je se nastavljeno i u 2022., 2023. i 2024.godini, a s obzirom na interes građana isto će se nastaviti i u 2025.godini, za što je predviđeno 43.000,00 €, isto tako nastavlja se i sa subvencioniranjem troškova mikročipiranja pasa građana za što je predviđen iznos od 5.000,00 €.   1. **Potrebna sredstva za provedbu akta**   Za provedbu Programa održavanja komunalne infrastrukture u Gradu Koprivnici za 2025. godinu u Proračunu Grada Koprivnice za 2025. godinu, potrebno je osigurati ukupno 5.220.500,00€, a izvori financiranja su slijedeći:   * sredstva komunalne naknade u iznosu od 1.633.090,00 €, * proračuna Grada Koprivnice opći prihodi i primici u iznosu od 3.257.910,00 € * komunalni doprinos, 47.000,00 € * sredstva naknade za ceste u iznosu, 220.000,00 €, * šumski doprinos, 50.000,00 €, * sredstva od koncesije u iznosu od 10.000,00 €, * sredstva vodnog doprinosa u iznosu od 2.500,00 €. |

Obrazloženje skraćenog roka savjetovanja:

Procjena je da će ovako skraćeni rok savjetovanja biti dovoljan da se građani upoznaju s Nacrtom Programa održavanja komunalne infrastrukture u Gradi Koprivnici za 2025. godini.

Pozivamo predstavnike zainteresirane javnosti da najkasnije do 18.12.2024. godine dostave svoje komentare na Nacrt prijedloga Programa održavanja komunalne infrastrukture u Gradu Koprivnici za 2025. godinu putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Programa.